cyanic-selkie/wikianc huggingface dataset:
Ստեփան Զատիկյան
«Մետրոյի գործ»
1977 թվականի հոկտեմբերի 28-ին Ստեփան Զատիկյանը, ԱՄԿ գործուն անդամ Հակոբ Ստեփանյանը և նկարիչ Զավեն Բաղդասարյանը ձերբակալվեցին պայթյունն իրականացնելու մեղադրանքով։ Որպես գրոհի կազմակերպիչ ներկայացվեց Ստեփան Զատիկյանը։ Նախաքննությունն ու դատաքննությունն անցկացվեցին խիստ գաղտնի պայմաններում, և նույնիսկ ամբաստանյալների հարազատները ներկա չէին դատավճռին։ Հարցաքննություններից ենթադրվում էր, որ նախաքննությունը ձգտում էր իրար կապել ԱՄԿ-ն, Հայաստանի հելսինկյան խումբը և պայթյունների մասին գործը («Մետրոյի գործ») ։ Նախաքննությունը ձգվում է ավելի քան երկու տարի, և այդ ամբողջ ժամանակահատվածում մեղադրյալները գտնվում էին Մոսկվայում ։ Զատիկյանը հրաժարվում է ցուցմունք տալուց ։ Սկզբնապես նա հրաժարվում է նաև փաստաբանից։ Դատն իրականացվում է 1979 թվականի հունվարին՝ գաղտնի պայմաններում, ինչի պատճառով էլ ստույգ օրը հայտնի չէ (ենթադրվում է՝ հունվարի 20-ին) ։ Դատավարությունը նկարահանվում էր տեսախցիկով։ Դատավճիռը կայացվում է 1979 թվականի հունվարի 24-ին, և Զատիկյանը, Ստեփանյանն ու Բաղդասարյանը դատապարտվում են մահապատժի։ Դատավճռի մասին հարազատները տեղեկանում են միայն դատից հետո կայացած հանդիպման ընթացքում՝ հունվարի 27-ին։ Հանդիպման ժամանակ, երբ Զատիկյանի եղբայրը նրան մի կողմ է տանում և հարցնում, թե իսկապե՞ս մասնակցություն ունեցել էր հանցագործությանը, նա պատասխանում է հետևյալ կերպ․
Դատավճռի կայացումից 5 օր անց՝ 1979 թվականի հունվարի 29-ին մեղադրյալները հապշտապ կերպով ենթարկվում են մահապատժի ։ Կասկածների տեղիք է տալիս նաև դատավճռի իրականացման շտապողականությունը։
1979 թվականի նոյեմբերի 30-ին, դեռևս տեղյակ չլինելով մահապատժի կատարման մասին, Անդրեյ Սախարովը ԽՄԿԿ Կենտկոմի գլխավոր քարտուղար Լեոնիդ Բրեժնևին ուղղված նամակում պահանջում է հրաժարվել դատավճռից՝ մինչև նոր դատաքննության իրականացումը, սակայն սուր քննադատությունների է ենթարկվում գործով տուժածների հարազատների կողմից ։
1979 թվականի փետրվարի 1-ին Մոսկվայի հելսինկյան խումբն իր Թիվ 81 փաստաթուղթի մեջ կասկածի տակ էր առնում դատավճռի օրինականությունն ու անաչառությունը` հանրության բացակայության պատճառով
Համացանցում առկա են դատավարության ընթացքում ամբաստանյալների ելույթների տեսագրության փոքր հատվածներ (ամբողջականը մինչ օրս գաղտնի է պահվում), որոնցից մեկում Զատիկյանն ասում է․
Իր խոսքը Զատիկյանն ավարտում է հայերենով․
Անձնական կյանք
1974 թվականին Զատիկյանն ամուսնացել է Պարույր Հայրիկյանի քրոջ՝ Սոնայի հետ։ Նրանք ունեին երկու զավակ՝ Հասմիկ և Վրեժ։ Զատիկյանների ընտանիքն այժմ բնակվում է Միացյալ Նահանգներում։
Խորհրդային Միության կազմալուծումից և Հայաստանի անկախացումից հետո էլ Զատիկյանը, մինչ օրս չի արդարացվել ։
Արտաքին հղումներ
Կատեգորիա:Խորհրդային այլախոհներ Կատեգորիա:Հայ այլախոհներ
Ալբիստանի գավառակ
Տարածքով համապատասխանում էր Կիլիկյան հայկական պետության Կոկիսոն գավառակին։
XIX դարի վերջերին ուներ 10 գյուղախումբ, 135 գյուղով, որտեղ բնակվում էին 45 000 մարդ։ 1915 թվականին ուներ 153 գյուղ։ Առաջին համաշխարհային պատերազմի տարիներին ուներ 6000-ից ավել հայ բնակիչ, որոնք հիմնականում բնակվում էին Ալբիստան քաղաքում և գավառակի մի քանի գյուղերում։
Հայկական գյուղերն ունեին իրենց վարժարաններն ու եկեղեցիները։ 1914-1918 թվականներին հայկական գյուղերը հիմնահատակ ավերվեցին, իսկ բնակչությունը ոչնչացվեց թուրք ջարդարարների կողմից։ Սակավաթիվ փրկվածները գաղթեցին օտար երկրներ ։
Սուլեմա (քիմիա)
Սուլեմա ( — այստեղ բառացի՝ բարձրացվածդ թորմամբ ստացված), սնդիկի (II) քլորիդ, HgCl2, անգույն բյուրեղական նյութ, հալման ջերմաստիճանը՝ 277 °C, եռմանը՝ 304 °C, խտությունը՝ 5440 կգ/մ³։ Խիստ թունավոր է, լուծվում է օրգանական լուծիչներում և ջրում (7,4 գ 100գ ջրում, 20 °C)։ Ջրային լուծույթները թույլ թթվային են։ Ջրում քիչ է դիսոցվում։ Ստացվում է սնդիկը քլորի ավելցուկում տաքացնելով կամ խիտ ծծմբական թթվում լուծելով և ստացված սուլֆատը կերակրի աղի հետ տաքացնելով (սուլեման սուբլիմվում է)։ Օգտագործվում է որպես սնդիկային միացությունների (օրինակ, կալոմել) ստացման ելանյութ, օրգանական սինթեզում՝ կատալիզատոր, գյուղատնտեսության մեջ՝ սերմերը վարակազերծելու, բժշկության մեջ՝ մաշկը, սպիտակեղենը, հագուստը ևն ախտահանելու (0,1—0,2% լուծույթները), քսուքները՝ մաշկային հիվանդությունները բուժելու համար։
Ծանոթագրություններ
Կատեգորիա:Սնդիկի աղեր Կատեգորիա:Քլորիդներ Կատեգորիա:Մետաղների հալոգենիդներ
Կսենովկա
2001 թվականի տվյալներով Կսենովկա գյուղում բնակվում էր 169 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլոդարսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1837 թվականին հիմնադրված բնակավայրեր
Սֆալերիտ
Սֆալերիտ (հունարեն՝ ocpaXepoQ — անկայուն, խաբուսիկ), ցինկախաբ, սուլֆիդների կարգի միներալ, քիմիական կազմությունը՝ ZnS (67,1% Zn և 32,9% Տ), իզոմորֆ խառնուրդներ՝ Fe, Mn, Cd, Ge, Jn, Co, Hg։ Fe-ով հարուստ տարբերակները կոչվում են մարմատիտ, իսկ անգույն և թույլ գունավորվածները՝ կլեյոֆան։ Բյուրեղագիտական համակարգը խորանարդային, հեքսագոնային է։ Հանդիպում է հատիկավոր ագրեգատների կամ բյուրեղների ձևով։ Անխառնուրդ սֆալերիտը անգույն է։ Կարծրությունը՝ 3,5—4, խտությունը՝ 3900—4100 կիլոգրամ/մետր³։ Առաջանում է հիդրոթերմալ, ինչպես նաև նստվածքային հանքավայրերում։ Սֆալերիտի ցինկի հիմնական հանքանյութն է։
Ծանոթագրություններ
Կատեգորիա:Միներալներ Կատեգորիա:Ցինկի միներալներ Կատեգորիա:Սուլֆիդներ (միներալներ) Կատեգորիա:Հանքանյութեր
Մոդիֆիկացում
Մոդիֆիկացում, մետաղների և համաձուլվածքների, հալված մետաղների և համաձուլվածքների մեջ մոդիֆիկատորների (նյութեր, որոնց փոքր քանակությունը էապես փոխում է մշակվող մետաղի կամ համաձուլվածքի կառուցվածքն ու հատկությունները) ներմուծում։
Կիրառումը և հատկությունները
Մոդիֆիկացիայի հետևանքով համաձուլվածքները ձեռք են բերում ավելի նուրբ կառուցվածք, որը բարելավում է դրանց մեխանիկական հատկությունները։ Մոդիֆիկացումը կիրառվում է թուջի, ալյումինի և այլ մետաղների ձուլույթների արդյունաբերության մեջ։ Որպես թուջի և պողպատի մոդիֆիկատորներ օգտագործում են մագնեզիումը, ֆեռոսիլիցիումը, սիլիկակալցիումը, ալյումինը, տիտանը։ Մոդիֆիկացումը պոլիմերների, վերմոլեկուլային կառուցվածքի կարգավորման (բյուրեղացման սաղմերի ներմուծում, ջերմամշակում) կամ մոլեկուլի քիմիական բաղադրության փոփոխության (ռեակցունակ խմբերի ներմուծում) միջոցով պոլիմերների հատկությունների նպատակային փոփոխություն։ Կիրառվում է, օրինակ, պլաստմասսաների հարվածային ամրությունը բարձրացնելու, քիմիական մանրաթելերի ներկումը դյուրինացնելու համար։
Կատեգորիա:Քիմիա
Հրացանակիրները (հեռուստասերիալ)
Հրացանակիրները (The Musketeers), BBC-ի կողմից նկարահանված պատմական արկածային հեռուստասերիալ է՝ հիմնված Ալեքսանդր Դյումայի Երեք հրացանակիրները ստեղծագործության հերոսների վրա ։ Առաջին սերիան հեռարձակվել է BBC-ի եթերում 2014 թվականի հունվարի 19-ին ։ Հիմնական դերերում եղել են Թոմ Բուրկեն (Աթոս), Սանտյագո Կաբրերան (Արամիս), Հովարդ Չարլզը (Պորտոս), Լյուկ Պասկուալինոն (Դ'Արտանյան), Թամլա Կարին (Կոնստանցիա), Մայամի ՄաքՔոյը (Միլեդի դե Վինթեր), Ռայան Գեյջը (Լուի XIII Արքա) և Ալեքսանդրա Դոուլինգը (Աննա Թագուհի). Փիթեր Կապալդին Կարդինալ Ռիշելյեի դերում է եղել առաջին եթերաշրջանում, իսկ Մարկ Ուորենը՝ դուքս Ռոշֆորի՝ երկրորդ եթերաշրջանում ։
Ջեսսիկա Փոփն ու Ադրիան Հոջսը ստեղծել են շոուն BBC-ի համար։ Ծրագիրը մեծ մասամբ նկարահանվել է Չեխիայի հանրապետությունում։ 2015-ի Փետրվարին հայտարարվեց, որ շոուն ունենալու է նաև 3-րդ եթերաշրջան, իսկ 2016-ի Ապրիլին հայտարարվեց, որ այն լինելու է վերջինը ։ Երրորդ եթերաշրջանի առաջին սերիան Մեծ Բրիտանիայում 2016 թվականի Մայիսի 28-ին հեռարձակվելուց առաջ հեռարձակվել էր մի շարք երկրներում, վերջին սերիան հեռարձակվել է 2016-ի Օգոստոսի 1-ին ։
Սյուժե
1630-ականներ, Փարիզ. Աթոսը, Արամիսը և Պորտոսը գերմարզված հրացանակիրներ են, գործում են Կապիտան Տրեվիլի հրամանատարությամբ։ Նրանք հանդիպում են Դ՛Արտանյանին, ով գյուղացի տղա է, լավ մարզված և ցանկանում է դառնալ հրացանակիր։ Հեռուստասերիալի ընթացքում նրանք մարտնչում են՝ պաշտպանելու երկիրն ու Արքային։
Մտահղացումը
Երեք հրացանակիրների հիման վրա հեռուստասերիալ նկարահանելու միտքը BBC-ին զարգացրել էր դեռ 2007 թվականից ։ Հեռուստասերիալի արտադրության միտքը հայտարարվեց 2012 թվականին՝ Ադրիան Հոջսի պատասխանատվությամբ ։
Հրացանակիրները հեռուստասերիալը նախատեսվում էր հեռարձակել 2013-ին, բայց պրեմիերան հետաձգվեց 2014 ։
Նկարահանումները
Հեռուստտասերիալի նկարահանումները մեծ մասամբ անցկացվել են Դոկսանում՝ Պրահայից 30 կմ հյուսիս-արևմուտք։ Այստեղ կառուցվել է փարիզյան հրապարակը, մի շարք փողոցներ և հրացանակիրների կայազորը։ Չգործող վանական համալիրում կառուցվել են լրացուցիչ տեսարանները՝ ներառյալ պանդոկները, ննջարանները և մորգը ։
Անձնակազմը
Առաջին եթերաշրջանի նկարահանումների ընթացքում պարզվեց, որ Փիթեր Կաբալդիին առաջարկվել է Դոկտոր Ով-ում Տասներկուերորդ Դոկտորի դերը ։ Հեռուստանախագծի պրոդյուսեր Ջեսսիկա Փոփը այս մասին մեկնաբանել է, որ նրանք ստիպված էին "փոփոխել" երկրորդ եթերաշրջանի պլանները, քանի որ Կաբալդին այլևս չէր կարող խաղալ իր դերը ։ Երկրորդ եթերաշրջանում միացավ Մարկ Ուորենը ։
Ընդունելությունը
Սկզբում Հրացանակիրները հեռուստասերիալը ստանում է բազմաբնույթ կարծիքներ, բայց դեպքերի զարգացման հետ մեկտեղ մեկնաբանությունները դառնում են ավելի դրական։ Daily Mail-ի լրագրողներից Ջիմ Շելլին խիստ քննադատության է ենթարկում ծրագիրը։ Նա գրում է.«Հրացանակիրներն այդքան էլ լուրջ չեն վերաբերվում իրենց դերերին, երբեմն անգամ այն աստիճանի, որ նմանվում է խեղկատակության, բացի դրանից որակն իրեն այդքան էլ չի արդարացնում և չի համապատասխանում ցանկում շաբաթ երեկոյան 9-ին ցուցադրվելու համար (Ինչպես Մեռլինը, Ռոբին Հուդը)։ Սերիալում կան այնպիսի կլիշեներ ինչպիսիք են թղթախաղում խաբելու համար կռիվը, սիրուհու ննջարանից պատուհանով փախչելը՝ մինչ ընկերները ծիծաղելով նայում են։ Հեռուստասերիալի հիմնական խնդիրը, բացի սցենարի և գործողությունների որակից, կանխատեսելիությունից, այն է, որ թրերով կռիվ տեսարաններ ստեղծնելու բազմաթիվ տարբերակներ կան, որոնք զվարճալի և հետաքրքիր են։»
Այնուամենայնիվ, երրորդ եթերաշրջանը մեկնաբանելիս, Մորգան Ջեֆերին (Digital Spy-ից) գովում է կերպարների զարգացումը, նշում է, որ կար «աճի իրական զգացողություն» ։ Den of Geek-ի գրողներից Ռոբ Քեմփը նույնպես դրական է արձագանքել, նշելով՝ «Հրացանակիրները ձեռք են բերել մեծ հանդիսատես՝ իրենց զվարճալի և արկածային սիրված և ճանաչված պատմությամբ», բայց նաև նշում է, որ շատ դրամատիկ էլեմենտներ կային, որոնք «ոչ ադեկվատ և կանխատեսելի էին» ։
BBC America-ի եթերում իր պրեմիերայի ընթացքում The New York Times-ից Ալեսանդրա Սթենլին դրական արձագանք է տալիս հեռուստանախագծին, նշելով ՝ «Այն այդքան էլ վատը չէ, պարզապես մի փոքր հնաոճ է։»
Եթերաշրջաններ
Ստորև ներկայացվում են պրեմիերաների և սեզոնների վերջին սերիաների՝BBC-ի եթերում հեռարձակման ամսաթվերը։ Երկրորդ եթերաշրջանը ավելի շուտ հեռարձակվել է ԱՄՆ-ում, իսկ երրորդ եթերաշրջանը Միացյալ թագավորությունում ցուցադրվելուց առաջ հեռարձակվել է մի շարք երկրներում։
Միջազգային հեռարձակում
Հրացանակիրների առաջին եթերաշրջանը BBC One-ի եթերում հեռարձակվում էր Կիրակի երեկոյան ժամը 9-ին 2014 թվականի Հունվարի 19-ից սկսած։ Երկրորդ եթերաշրջանը ցուցադրվում էր ուրբաթ օրերը՝ երեկոյան ժամը 9-ին՝ 2015 թվականի Հունվարի 2-ից սկսած։ ԱՄՆ-ում հեռուստասերիալի պրեմիերան կայացավ 2014 թվականի Հունիսի 22-ին BBC America-ի եթերում ։ Ավստրալիայում առաջին եթերաշրջանը Foxtel Cable TV-ի եթերում հեռարձակվեց 2014-ի Օգոստոսի 3-ից, իսկ Նոր Զելանդիայում՝ 'Box' Sky TV-ի եթերում՝ 2014-ի Սեպտեմբերի 18-ից։
Երրորդ եթերաշրջանի պրեմիերան Կանադայում կայացավ 2016 թվականի Ապրիլի 10-ին՝ Showcase Canada-ի եթերում ։ Ամբողջական հեռուստասերիալը Netflix Latin America-ում հասանելի էր 2016-ի Ապրիլի 16-ից, իսկ ԱՄՆ-ում՝ Hulu-ում 2016-ի Մայիսի 14-ից ։ Երրորդ եթերաշրջանը Մեծ Բրիտանիայում առաջին անգամ հեռարձակվել է 2016-ի Մայիսի 28-ին ։
Ծանոթագրություններ
Կատեգորիա:2014 ֆիլմեր Կատեգորիա:Բրիտանական դրամա հեռուստասերիալներ Կատեգորիա:Անգլերեն հեռուստասերիալներ Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Գրքերի էկրանավորումներ
Դեսսաու-Վյորլից պարտեզ թագավորություն
Դեսսաու-Վյորլից պարտեզ թագավորություն (нем. Dessau-Wörlitzer Gartenreich), եվրոպական կարևորություն ունեցող մշակութային լանդշաֆտ Գերմանիայի Սաքսոնիա-Անհալթ մարզում։ Ներառում է բազմաթիվ շենքեր ու լանդշաֆտներ անգլիական զբոսայգիների ձևավորմամբ։ Այգի թագավորությունը իր մեջ ընդգրկում է 142 քառակուսի կիլոմետր տարածք։ 2000 թվականի նոյեմբերին Դեսսաու-Վյորլից պարտեզ թագավորություն ոստանը ընդգրկված է ՅՈՒՆԵՍԿՕ-ի Համաշխարհային ժառանգության օբյեկտների ցանկում ։ Այգի թագավորությունը ներառում է այնպիսի պալատներ ու զբոսայգիները, ինչպիսիք են Լուիզում և Գեորգիում զբոսայգիները, Մոզիգկաու,Գոսկյունաու, Լաիներ-Բերգ և Զիգլիցեռ-Բերգ պալատները, Օրանիենբաում և Վյորլիցկի պուրակները։ 2001 թվականին այգի թագավորությունը ընդգրկվել է Կապույտ գրքում, որտեղ ներառված են արևելյան Գերմանիայի ամենակարևոր մշակութային հաստատությունները։ Ներկայումս Գերմանիայում կան 20 այսպես կոչված «մշակութային փարոսներ»։
Առաջին համալիրը կառուցվել է Անհալթ-Դեսսաուի իշխան Լեոպոլդ III-ի հրամանով 18-րդ դարի երկրորդ կեսին։ Որպես նմուշ ճարտարապետ իշխանական տան ճարտարապետ Էրմանսդորֆը վերցրել է 18-րդ դարի առավել հայտնի պարտեզ համալիրները՝ Էրմենոնվիլն ու Սթոուրհեդը։
Արտաքին հղումներ
Կատեգորիա:Համաշխարհային ժառանգություն Գերմանիայում Կատեգորիա:Գերմանիայի տեսարժան վայրեր
Ճապոներենի հարգալից դիմելաձևեր
Ճապոներենում գոյություն ունեն մարդկանց հարգալից դիմելու համար նախատեսված մի շարք բառեր և վերջածանցներ։ Հարգալից վերջածանցները կցվում են մարդկանց անուններին, օրինակ ՝ Հովսեփ-սան, որտեղ սան վերջածանցը կցված է Հովսեփ անունին։ Այդ վերջածանցները հիմանկանում գենդերային չեզոք են, սակայն ոմանք ավելի հաճախակի օգտագործվում են կանանց/աղջիկներին դիմելիս (օրինակ՝ չան), իսկ մյուսներն ավելի ընդունելի են տղամարդկանց/տղաների հետ խոսելիս ( օրինակ՝ կուն)։
Այլ լեզուներում դրանք հիմնականում համապատասխանում են «Պարոն» կամ «Տիկին» դիմելաձևերին ։
Օգտագործումը
Հարգալից դիմելաձևերը ճապոներեն լեզվի կարևորագույն մասն են կազմում։ Խոսքի իմաստը կարող է փոխվել կախված ճիշտ վերջածանցի ընտրությունից, կամ ճիշտ տոնայնության օգտագործումից։ Սխալ դիմելաձևի օգտագործումը, կամ ճիշտ դիմելաձևի օգտագործումը սխալ հանգամանքներում, երբեմն հղի էին կլանային պատերազմների վտանգով։ Թարգամանությունների ժամանակ այս վերջածանցները հաճախակի անտեսվում են, կամ երբեմն, կոնտեքստը ճիշտ վերարտադրելու համար, օգտագործվում են ճապոներեն բնագրով և արտասանությամբ։
Սան
Սան (, san ) - ճապոներենում ամենատարածված հարգալից դիմելաձևն է, որը ծանոթ է նաև շատ արտասահմանցիներին։ Առօրյա կյանքում այն օգտագործվում է, երբ անհրաժեշտություն կա հարգալից դիմելու քո սոցիալական խավին պատկանող որևէ այլ ներկայացուցչին, կամ պարզապես ընդհանուր քաղաքավարություն ցուցաբերելու համար։ Այն ամենամոտը համապատասխանում է այլ լեզուներում օգտագործվող «Պարոն» կամ «Տիկին» դիմելաձևերին։ Հիմնականում չի թարգմանվում, քանր որ այլ լեզուների կոնտեքստում դիտվում է որպես չափազանց ֆորմալ։ Օրինակ՝ բարձրագույն հաստատությունների ուսանողները միմյանց դիմում են «սան» վերջածանցով, ինչը շատ անսովոր է հնչում չընտելացած լսողի համար։
Սամա
Սամա (, sama ) – Այս դիմելաձևը կոչված է արտահայտել մեծ հարգանք, մի աստիճան բարձր է քան «սան»֊ը։ Պատմական կամ գրական աշխատություններում այն սովորաբար թարգամանվում է որպես «Տեր» կամ «Տիկին»։ Եթե «սամա» վերջածանցով դիմողի և իր խոսակցի միջև սոցիալական դիրքերի տարբերությունը մեծ չէ, ապա այդ դիմելաձև կարող է դիտարկվել որպես քծնանքի դիտավորյալ դրսևորում։ Այն նաև օգտագործվում է աստվածություններին (kami-sama) կամ թագավորական տոհմի անդամներին (ohime-sama) դիմելիս :
Որոշ դեպքերում «սամա»֊ն կարող է օգտագործվել անհարգալից կամ սարկաստիկ վերաբերմունքն արտահայտելու համար։
Kisama II դեմքի նվաստացուցիչ դերանունը թարգմանվում է որպես «մեծապատիվ պարոն», բայց առօրյա օգտագործման լեզվում այն ավելի շատ համապատասխանում է «խառնածին» գոյականին (Բանակում այն պահպանել է իր հին հարգալից նշանակությունը, ինչը կատակների անվեջ աղբյուր է հանդիսանում քաղաքացիական անձնանց շրջանակում)։ Ինքնավստահություն և գոռոզություն արտահայտելու համար, կարելի է I դեմքի ore դերանունին կցել «սամա» վերջածանցը և դիմել ինքդ քեզ ore-sama արտահայտությունով, ինչը թարգմանվում է որպես «իմ փառապանծ եսը»։ Այս ձևը նաև հաճախակի օգտագործվում է խոսքին սարկաստիկ երանգ հաղորդելու համար։
Ավգուստովյան ջրանցք
Ավգուստովյան ջրանցք (Kanał Augustowski, Аўгустоўскі канал), նավարկելի ջրանցք Լեհաստանի Պոդլյասկե վոևոդությունում և Բելառուսի Հանրապետության Գրոդնոյի մարզում։ Միմյանց է միացնում Վիսլա և Նեման գետերը։ Երկարությունը 101,2 կիլոմետր է, որից շուրջ 79 կիլոմետրը Լեհաստանի տարածքում է, 22 կիլոմետրը՝ Բելառուսի։ Համարվում է հիդրոտեխնիկական ճարտարապետության հուշարձան, ընդգրկված է Լեհաստանի ու Բելառուսի՝ համաշխարհային ժառանգության օբյեկտների նախնական ցանկերում և գտնվում է ՅՈՒՆԵՍԿՕ-ի հատուկ պահպանության ենթակա գոտում  ։ Անվանումն ստացել է լեհական Ավգուստով քաղաքի անունից։
Ծանոթագրություններ
Կատեգորիա:Լեհաստանի աշխարհագրություն Կատեգորիա:Ջրանցքներ Կատեգորիա:Ճարտարապետություն
Ճապոներենի հարգալից դիմելաձևեր
Դոնո
Դոնո (, dono ) ֊ «Դոնո» վերջածանցը համապատասխանում է «Տեր» դիմելաձևին՝ ֆեոդալական իմաստով, ժամանակին արտահայտել է հարգանքի և մեծարանքի ավելի բարձր աստիճան քան «սամա» վերջածանցը։ Ի տարբերություն «սամա» դիմելաձևին, «դոնո» վերջածանցը ցույց է տալիս միայն հասցեագրված անձի բարձր կարգավիճակը, և ոչ խոսողի ավելի նվաստ դիրքը։ Տարածված էր հիմնականում ազվականության շրջանում։ Մերօրյա ճապոներենում այն դիտարկվում է որպես ավելի անհարգալից դիմալաձև քան «սամա»֊ն, քանի որ արտահայտում է խոսողի կողմից ցուցաբերվող խոնարհության պակասը։ «Դոնո»–ն բավականին հնացած և արխայիկ դիմելաձև է, որը հիմնականում օգտագործվում է անիմեներում կամ պատմական վերարտադրություններում։ Երբեմն օգտագործվում է նաև զինվորականների շրջանում։
Կուն
Կուն (, kun ) - Օգտագործվում է ծանոթ և մտերիմ տղաներին դիմելիս։ Այն հաճախակի օգտագործվում է հասակակից տղամարդկանց շրջանում, կամ ավելի ցածր սոցիալական կարգավիճակ ունեցող ծանոթին դիմելիս։ Չնայած «կուն»֊ը հիմնականում օգտագործվում է արական սեռի ներկայացուցիչների շրջանակում, որոշ դեպքերում այն կարող է նաև օգտագործվել կանանց և աղջիկներին դիմելու համար։ Օրինակ ՝ «կուն»֊ը կարող է օգտագործվել ավելի ցածր պաշտոն զբաղեցնող կին աշխատակցի հետ խոսելիս։ Շատ դեպքերում դասախոսները «կուն» վերջածանցով են դիմում ավելի բարձր դասարաններում սովորող աղջիկ աշակերտուհիներին և ուսանողներին՝ «չան» ավելի մտերմիկ և անհամապատասխան վերջածանցից խուսափելու համար։
Չան
Չան (, chan ) – Ոչ ֆորմալ և քնքշություն արտահայտող դիմելաձև, որը օգտագործվում է աղջիկներին, սիրեցյալներին, անկախ սեռից փոքր երեխաներին և նույնիսկ ընտանի կենդանիներին դիմելու համար։ Երբեմն թարգմանվում է որպես «փոքր» կամ «երեխա»։ Հայերենում այն ամենամոտը համապատասխանում է «իկ» վերջածանցին։
Չին
Չին (, chin ) – ավելի մեղմ դիմելաձև է քան «չան»–ը։ Հիմնականում օգտագործվում է շատ մտերիմ աղջիկ ընկերներին դիմելու համար։ Շատ անգամներ չին վերջածանցը սղվում է՝ ավելի հեշտ արտասանության համար։ Օրինակ՝ Յուկարի–չինը դառնում Յուկարին։
Տան
Տան (, tan ) – Նույն «չան»–ը՝ երեխաների արտասանությամբ։ Եթե օգտագործվում է մեծահասակների կողմից, ապա ամենայն հավանականությամբ, խոսքին սարկաստիկ երանգ հաղորդելու համար։
Սենփայ/Սեմփայ
Սենփայ (, senpai ) - Դպրոցական և ուսանողական բեմադրություններում նշանակում է «բարձր դասի ներկայացուցիչ», բայց ավելի ճշգրիտ թարգամանվում է որպես «դաստիարակ» կամ «ավագ»։ Այն կարող է արտասանվել ինչպես «սեմփայ», այդպես էլ «սենփայ»։ Առաջին տարբերակը ավելի ճշգրիտ է համապատասխանում ճանպոներեն արտասանությանը, մինչ դեռ երկրորդը ավելի ստույգ է արտացոլում բնօրինակի ուղղագրությունը։ «Սեմփայ» դիմելաձևը կարող է կցվել մարդու անունին, կամ օգտագործվել որպես խոսքի առանձին մաս։
Կոհայ
Կոհայ (, kohai ) – Արտասան «Սեմփայ» դիմելաձևի հակառակը, որը ուղղվում է ավելի ցածր դաս ներկայացնող կամ պաշտոն զբաղեցնող խոսակցին։ Չի համարվում հարգալից դիմելաձև, և հիմնականում չի կցվում մարդու անունին անմիջական, երես առ երես խոսակցության ժամանակ։
Սենսեյ
Սենսեյ (, sensei ) – Բառացիորեն թարգմանվում է որպես «Նա ով սկզբից է եղել»։ Ճապոնիայից դուրս այն շուտ-շուտ կարելի է լսել մարտական արվեստների խմբակների մարզումների ժամանակ։ Երկրի ներսում այն նաև օգտագործվում է բժիշկներին, դասախոսներին, այլ մասնագիտությունների և արվեստի նշանավոր գործիչներին կոչելու նպատակով։ Այն բոլոր մասնագիտություների ներկայացուցիչները, ովքեր պաշտպանում են իրենց դոկտորական ատենախոսությունները, ինքնըստինքյան արժանանում են «սենսեյ» դիմելաձևին։ Վերջին տարիների ընթացքում, այդ դիմելաձևի օգտագործում այնքան համընդհանուր և տարածված է դարձել, որ իր նախնական իմաստը շատ դեպքերում կորցրել է, և այժմ ավելի հաճախ ազդարարում է ավելի սարկաստիկ քան հարգալից վերաբերմունքի մասին։
Շիշոու
Շիշոու (, shishou ) – Շատ նման է «սենսեյ»–ին, բայց վերաբերվում սահմանափակ թվով ճապոնական ազգային արհեստներում և արվեստներում (ներառյալ մարտական արվեստները) հմտացած անձանց։ Դա առանձին օգտագործվող բառ է, որը սովորաբար թարգմանվում է որպես «վարպետ» և արտահայտում է հարգանքի գերադրական աստիճան խոսակցի հանդեպ։
Հակասե
Հակասե (, hakase ) - Օգտագործվում է բարձր մասնագիտական փորձագիտություն ունեցող անձանց դիմելիս։ Տեխնիկապես այն նշանակում է «դոկտոր», բայց պրակտիկորեն ավելի շատ համապատասխանում է «պրոֆեսոր» կոչմանը։ Այս դիմելաձևը օգտագործելու հստակ կանոններ չկան, և ճիշտ ժամանակն և տեղը որոշվում են զրուցակիցների անձնական նախընտրություններից ելնելով։
Հեյկա
Հեյկա (, heika ) – կցվում է կայսերական տիտղոսի վերջում։ Նշանակությամբ մոտիկ է «Մեծություն» դիմելաձևին։ Օրինակ՝ Tennō heika - ն նշանակում է «Նորին Մեծություն, Կայսրը», իսկ Joō heika -ն ` «Նորին Մեծություն, Կայսրուհին»։ Հեյկան ինքն իրենով կարող է օգտագործվել միապետին անմիջականորեն դիմելու համար, ինչպես «Ձերդ Մեծություն»–ը ։
Դենկա
Դենկա (, denka ) – կցվում է միապետական տիտղոսի վերջում։ Նշանակությամբ մոտիկ է «Բարձրություն» դիմելաձևին։ Օրինակ ՝ Suwēden Ōkoku Bikutoria Kōtaishi denka - ն նշանակում է «Նորին Արքայական Բարձրություն, Շվեդիայի Թագավորության Արաքայադուստր Վիկտորիան»։
Կակա
Կակա (, kakka ) – նշանակում է «Ձերդ Պայծառափայլություն» և օգտագործվում է երկրի ղեկավարներին և դեսպաններին դիմելու համար։
Արտաքին հղումներ
Կատեգորիա:Ճապոներենի հարգալից դիմելաձևեր Կատեգորիա:Ճապոներենի բառապաշար Կատեգորիա:Սոցիոլեզվաբանություն
Կամիլա Մուսանտե
Կամիլա Ֆերնանդա Մուսանտե Մյուլլեր (Camila Musante, ), չիլիացի իրավաբան, ֆեմինիստ ակտիվիստ և քաղաքական գործիչ։ 2021 թվականին ընտրվել է Պատգամավորների պալատի պատգամավոր 14-րդ շրջանի կողմից։ Ֆրանցիսկա Բելլոյի հետ միասին բացահայտ երկսեռական չիլիացի կոնգրեսականներից մեկն է ։
Վաղ կյանք և կրթություն
Մուսանտեն իրավաբանություն է սովորել Գլխավոր համալսարանում, որն ավարտել է որպես իրավաբան 2015 թվականին և ունի բնապահպանական իրավունքի մագիստրոսի կոչում։ Նա Ֆեմինիստ իրավաբանների ասոցիացիայի (Աբոֆեմ) անդամ է, որտեղ աշխատել է որպես հանրային իրավունքի փոխտնօրեն և Agua para el Pueblo հիմնադրամի տնօրեն։
2018 թվականին Մուսանտեն Չիլիի Ինքնավար համալսարանին պատկանող Չիլիի բնապահպանական իրավունքի աստղադիտարանի անդամ է եղել, իսկ 2019 թվականին Չիլիի Մարդու իրավունքների հանձնաժողովի մաս է կազմել ։ Նա նաև ծառայել է որպես Գլխավոր համալսարանի Սահմանադրական և վարչական հետազոտությունների կենտրոնի անդամ, որի հիմնադիրն է եղել, և որպես սյունակագիր El Desconcierto թվային լրատվամիջոցում ։
Քաղաքական գործունեություն
2020 թվականից մինչև 2021 թվականը Մուսանտեն եղել է Ֆերնանդո Ատրիայի կողմից ղեկավարվող «Ընդհանուր ուժ» քաղաքական շարժման անդամ և «Լայն ճակատ»-ի մաս ։ Պայմանական սահմանադրական ընտրություններում նա դիմել է որպես անկախ թեկնածու Ժողովրդավարական հեղափոխության քվոտայի Apruebo Dignidad դաշնագրում թիվ 14 շրջանի համար, սակայն չի ընտրվել ։ Ավելի ուշ, նույն տարվա նոյեմբերին կայացած խորհրդարանական ընտրություններում, նա ընտրվել է AD-ի 14-րդ շրջանի պատգամավոր՝ որպես անկախ թեկնածու՝ Commons քվոտայով ։ Նա դարձել է սեռական բազմազանությունը ներկայացնող կոնգրեսականներից մեկը Ֆրանցիսկա Բելլոյի, Մարսելա Ռիկելմեի և Էմիլիա Շնայդերի հետ միասին ։
Արտաքին հղումներ
Կատեգորիա:Չիլիացի ֆեմինիստներ
Ռադիոկայանի կամավորական ջոկատ
Ռադիոկայանի կամավորական ջոկատ, կազմավորվել է 1989 թվականին Կոտայքի շրջանում № 1 ռադիոկայանի կամավորականներից։ 1989-1994 թվականներին մասնակցել է ՀՀ Արարատի (Սևակավան), Մեղրիի (Նյուվադի), Տավուշի (Մովսեսգյուղ, Պառավաքար), Ճամբարակի (Վահան), Գորիսի (Շուռնուխ) և Արցախի Հանրապետության Քաշաթաղ, Ֆիզուլիի (Հորադիզ) շրջանների ինքնապաշտպանական և ազատագրական մարտերին։ Ռազմական տարբեր գործողությունների ժամանակ հրամանատարներ են եղել Ս. Խաչատրյանը, Գ. Թորոսյանը։
Կատեգորիա:Արցախյան պատերազմի հայկական ջոկատներ
Տանձենի Բրովիչի
Նկարագրություն
Մինչև 15 մ բարձրությամբ, լայն բրգաձև սաղարթով, հաստ փշերով ծառ է։ 6-8 սմ երկարությամբ, 3-5 սմ լայնությամբ շատ բարակ, մերկ, մանր անհավասար աղեղնաատամնավոր եզրերով։ Պտուղը վաղ թափվող բաժակի մասերով է, տանձաձև, հարթ, 3–4 սմ երկարությամբ, բարակ երկար պտղակոթերով, մինչև 6 սմ երկարությամբ ։
Տարածվածություն
Բույսը աճում է միայն Դարեղեգիսի ֆլորիստիկական շրջանում (Եղեգիս գետի կիրճ, Հերմոն և Վարդահովիտ գյուղերի շրջակայք) ։
էկոլոգիա
Աճում է վերին լեռնային գոտում, ծովի մակարդակից 1700-2100 մ բարձրությունների վրա, լայնատերև անտառներում, անտառների և դաշտերի եզրին, մարգագետիններում։ Ծաղկում է ապրիլ-մայիս ամիսներին, պտղաբերում հունիս-սեպտեմբերին ։
Պահպանություն
Կրիտիկական վիճակում գտնվող տեսակ է։ Հայաստանի էնդեմիկ է։ Հայտնի է ընդամենը մեկ պոպուլյացիա 10 կմ²-ից պակաս տարածման և բնակության շրջանների մակերեսով։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի Բեռնի կոնվենցիաների հավելվածներում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Վարդազգիներ Կատեգորիա:ՀՀ Կարմիր գրքում գրանցված բույսեր
Կարմիր շեղում
Կարմիր շեղում, էլեկտրամագնիսական ճառագայթման, այդ թվում լույսի ու ռադիոճառագայթման ալիքի երկարության աճ, որի հետևանքով սպեկտրում գծերը շեղվում են դեպի երկարալիք (տեսանելի ճառագայթման դեպքում՝ կարմիր) տիրույթը։ Կապույտ շեղման հակառակ երևույթն է։
Գրավիտացիոն կարմիր շեղում
Գրավիտացիոն կարմիր շեղումը պայմանավորված է ուժեղ ձգողական դաշտից դեպի ավելի թույլ դաշտը ճառագայթման անցումով (օրինակ, աստղից դեպի դիտորդը)։ Կանխագուշակել է Ալբերտ Այնշտայնը 1911 թ․, որպես ուժեղ ձգողական դաշտում ժամանակի ընթացքի դանդաղելու հետևանք։ Գրավիտացիոն կարմիր շեղումը առաջին անգամ դիտվել է Սիրիուս-B սպիտակ թզուկ աստղի սպեկտրում։
Կոսմոլագիական կարմիր շեղում
Կոսմոլոգիական կարմիր շեղումը գալակտիկաների սպեկտրներում հայտնագործել է ամերիկացի աստղագետ Վ. Սլայֆերը, 1914 թ.-ին։ 1929 թ.-ին Էդվին Հաբլը չափումների հիման վրա ցույց է տվել, որ գալակտիկաների կարմիր շեղումները համեմատական են դրանց հեռավորություններին։ Համարելով, որ այդ շեղումները պայմանավորված են Դոպլերի էֆեկտով, գալակտիկաների հեռացման v արագությունների համար նա ստացել է առնչությունը, որտեղ r-ը գալակտիկայի հեռավորությունն է, H-ը՝ համեմատականության գործակիցը (Հաբլի հաստատուն)։
Փոքր կարմիր շեղման դեպքում՝ որտեղ \lambda ալիքի երկարությունն է, -ն՝ դրա փոփոխությունը կարմիր շեղման հետևանքով, c-ն՝ լույսի արագությունը։
Սովորաբար, կարմիր շեղումը բնութագրվում է՝
հարաբերությամբ (v = cz)։
Մեծ արագությունների դեպքում, հարաբերականության հատուկ տեսության հաշվառմամբ, հեռացման արագությունը որոշվում է՝
Առաջին հեռավոր օբյեկտները, որոնց համար հայտնաբերվեց կարմիր շեղումը քվազարներն էին՝ մինչև ավելի կատարելագործված աստղադիտակների ստեղծումը, որոնց օգնությամբ հնարավոր եղավ նկատել գալակտիկաների կարմիր շեղումը։
Կարմիր շեղման երևույթը վկայում է, որ Տիեզերքի աստղագիտական դիտումների համար մատչելի մասում բոլոր գալակտիկաներն իրարից հեռանում են։ Դա նշանակում է, որ դիտվող Տիեզերքը ստացիոնար վիճակում չի գտնվում։ Կարմիր շեղումը Տիեզերքի ընդլայնման և Մեծ պայթյունի տեսության ապացույց է։
է (
համապատասխանում է ներկա ժամանակին), և ցույց է տալիս Տիեզերքի վիճակը շուրջ 13.8 միլիարդ տարի առաջ և Մեծ պայթյունի սկզբնական պահից 379 000 տարի անց ։
Արտաքին հղումներ
Կատեգորիա:Տիեզերագիտություն Կատեգորիա:Աստղագիտություն
Ջոն Բոյեգա
Ջոն Բոյեգա (John Adedayo Bamidele Adegboyega. ), նիգերիական ծագումով բրիտանացի դերասան և պրոդյուսեր։ Լայն ճանաչում ու համբավ է ձեռք բերել հատկապես «Աստղային պատերազմներ» սագայի եռանկար սիքվելը կազմող «Աստղային պատերազմներ. ուժի զարթոնքը» (2015), «Աստղային պատերազմներ. վերջին ջեդին» (2017) և «Աստղային պատերազմներ. Սքայուոքերի վերելքը» (2019) ֆիլմերում Ֆիննի դերի տպավորիչ կատարոման շնորհիվ։ Նրա հիշարժան աշխատանքներից է նաև «Խաղաղօվկիանոսային սահմանագիծ 2» (2018) ֆանտաստիկ կինոնկարի գլխավոր հերոսի՝ Ջեյք Պենտեկոստի կերպարի մարմնավորումը։
Կենսագրություն
Ջոն Բոյեգան ծնվել է 1992 թվականի մարտի 17-ին Լոնդոնի Փեքհեմ շրջանում։ Ավարտել է Վեստմինիստերի քաղաքային դպրոցը և Հարավային Թեմզայի քոլեջը։ Որպես դերասան՝ աշխատել է նախ՝ Փեքհեմի թատրոնում, այնուհետև՝ Ազգային թատրոնում, ընդ որում՝ 2010 թվականին հանդես է եկել նաև Օթելլոյի դերի կատարմամբ ։
Հեռուստատեսային բեմադրություններում սկսել է խաղալ 2011 թվականից։ 2012 թվականին արժանացել է «Black Reel Awards» մրցանակի «Լավագույն դերասան» անվանակարգում՝ «Օտարներ են հայտնվել շրջանում» ֆիլմում դերասանական տպավորիչ աշխատանքով աչքի ընկնելու համար ։ 2015 թվականին ստեղծագործական մի նոր նվաճում է համարվել գրոհային Ֆիննի կերպարի բոյեգայական մարմնավորումը «Աստղային պատերազմներ. ուժի զարթոնքը» կինոնկարում   , որի շարունակությունը՝ «Աստղային պատերազմներ. վերջին ջեդին» ֆիլմը, դարձյալ նրա մասնակցությամբ, նկարահանվել է երկու տարի անց և հենց 2017 թվականին էլ էկրան է բարձրացել։
Արտաքին հղումներ
Կատեգորիա:Բրիտանացի դերասաններ Կատեգորիա:Նիգերիացի դերասաններ Կատեգորիա:21-րդ դարի դերասաններ Կատեգորիա:21-րդ դարի բրիտանացի դերասաններ Կատեգորիա:Կինոդերասաններ Կատեգորիա:BAFTA մրցանակի դափնեկիրներ Կատեգորիա:Բրիտանացի հեռուստատեսային դերասաններ Կատեգորիա:Բրիտանացի պրոդյուսերներ Կատեգորիա:Թատրոնի դերասաններ Կատեգորիա:Բրիտանացի կինոդերասաններ
Agapanthia asphodeli
Agapanthia asphodeli բզեզը պատկանում է խայթող տեսակին, գտնվում է լամին ենթաընտանիքի շարքում։ Տարածված է Եվրոպայում, Հյուսիասային Աֆրիկայում (Մարոկո, Թունիս, Ալժիր) և Մոսկվայում։ Սնվում է թրթուրներով, հանդիսանում է asfodelus սպիտակ, Asphodelus albus subsp, Villars, Asphodel fistulosus և Asphodel aestivus տեսակներով։
Ծանոթագրություններ
Կատեգորիա:Միջատներ
Կրեմենևկա (գյուղ, Վոլոդարսկի շրջան)
2001 թվականի տվյալներով Կրեմենևկա գյուղում բնակվում էր 1 207 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլոդարսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1780 թվականին հիմնադրված բնակավայրեր
Սարով հայկական
Սարով հայկական, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Կասում-Իսմայիլովի շրջանում։ Գտնվում է Ելիզավետպոլ քաղաքից հյուսիս, Կյուրակա գետի ձախ կողմում, թաթարաբնակ Սարով գյուղի մոտ ։
Բնակչություն
Բնակչությունը գաղթել էր Միր Բաշիրի շրջանի Սարով գյուղից։ 1907-1908 թվականին գյուղն ունեցել է 118 հայ բնակիչ ։
Պատմամշակութային կառույցներ
Գյուղն ուներ հայկական հասարակ փայտաշեն եկեղեցի ։
Ծանոթագրություններ
Կատեգորիա:Արևելյան Հայաստանի գյուղեր
2022 թվականի մարտին մահացածներ
Այս ցանկը պարունակում է այն անձանց ցուցակը, որոնք (տես՝ Վիքիպեդիա:Նշանակալիություն (մարդիկ)), ովքեր մահացել են 2022 թվականի մարտին։
Մահվան պատճառը նշվում է միայն բացառիկ դեպքերում (սպանություն, ինքնասպանություն, ճանապարհատրանսպորտային պատահար կամ դժբախտ պատահար)։ Մնացած դեպքերում դա չի նշվում։
Ծանոթագրություններ
Կատեգորիա:2022 մահեր
Սիլիվրի
Սիլիվրի (Silivri), քաղաք և շրջան Թուրքիայի հյուսիսարևմտյան մասում, Ստամբուլի մարզում։ Շրջանը գտնվում է Մարմարա ծովի ափին։ Սահմանակից է Ստամբուլի Բույուքչեքմեջե, Չաթալջա շրջանների և Թեքիրդաղի մարզի հետ։
Պատմություն
Սելիմբրիան (Σηλυ(μ)βρία) հիմնվել է մ.թ.ա. 675 թվականին Մեգարայից Թրակիա գաղթած դորիացիների կողմից և կառուցվել է թրակիական նախկին բնակավայրի հիմքում։ Մ.թ.ա. 6-րդ դարում քաղաքը նվաճվել է պարսիկների կողմից ։ Ստրաբոնը գտնում է, որ անվան մեջ առկա է brias արմատը, որը նրա կարծիքով թրակիերեն նշանակում է քաղաք ։ Նիկոլայ Դամասկոսացին Սելիմբրիա բառը մեկնաբանում է որպես «Սելիայի քաղաք» ։ Պելոպոնեսյան պատերազմի ժամանակ քաղաքը նենգաբար գրավվել է Ալքիբիադեսի կողմից ։
Ֆլավիոս Արկադիոսը քաղաքը վերանվանել է Եվդոկսիոպոլիս՝ իր կնոջ Էլիա Եվդոքսիացու պատվին։ Պահպանվել են Անաստասիոս I-ի և Միքայել III-ի ժամանակների պաշտպանական ամրոցների հետքեր։
1399 թվականին Սիլիվրիան նվաճել են օսմանները, չնայած որ չորս տարի անց Բյուզանդական կայսրությունը վերականգնեց քաղաքի նկատմամբ իր իրավունքները։ Թուրքական կարողացան նվաճել քաղաքը միայն Կոստանդնուպոլսի անկումից հետո։ 1562 թվականին Միմար Սինանի գլխավորությամբ Սիլիվրիում կառուցվել է կամուրջ։
Սևրի պայմանագրով Սիլիվրին պետք է անցներ Հունաստանին, սակայն 1922 թվականին այնտեղ մտան թուրքական զորքերը և այդ ժամանակվանից սկսած Սիլիվրին ներառվեց Ստամբուլի մարզի մեջ։
Սիլիվրի բյուջեն հիմնականում ձևավորվում է պետական հատկացումներից և տուրիստական եկամուտներից։ Շրջանում լայնորեն տարածված է գյուղատնտեսությունը։ Աճեցվում է ցորեն, արևածաղիկ և գարի։ 2008 թվականին Սիլիվրիում է բացվել Եվրոպայի ամենամեծ բանտը։
2014 թվականի հուլիսի 15-ին Կոստանդնուպոլսի տիեզերական պատրիարքության Սուրբ Սինոդի որոշմամբ վերականգնվել է Սիլիվրիի թեմը.
Ծանոթագրություններ
Կատեգորիա:Թուրքիայի քաղաքներ Կատեգորիա:Թուրքիայի ձկնորսական համայնքներ Կատեգորիա:Ստամբուլի նահանգի բնակավայրեր Կատեգորիա:Ոսկեղջյուր Կատեգորիա:Թուրքիայի ծովափնյա հանգստավայրեր Կատեգորիա:Բյուզանդիայի քաղաքներ
Վազիրե Նադր
Վազիրե Նարդ (Վեզիր Ջաբբարի Նադիրով,, գյուղ Քուրդ Օմար (Երևանի նահանգում)), քուրդ խորհրդային գրող։
Ծնվել է հովվի ընտանիքում։ «Կնոջ առևանգումը» (1935) պիեսով հանդես է եկել հանուն քուրդ կանանց ազատագրության։ Նույն թվականին Երևանում լույս է տեսել նրա բանաստեղծությունների ու պատմվածքների «Նուբար» ժողովածուն։ Վազիրե Նարդ «Նադո և Գյուլիզար» պոեմում ցույց է տվել խորհրդային ռազմիկների արիությունը Հայրենական մեծ պատերազմում։ Դասախոսել է Երևանի համալսարանում։
Կատեգորիա:Քուրդ գրողներ
Ռումինահայ երաժշտություն
Ռումինիայում հայերը երաժշտության բնագավառում ունեցել են ակնառու հաջողություններ։ Ռումինական երաժշտագիտության պատմության հիմնադիրը Ռումինիայի ԳԱ ակադեմիայի (1877 թվականից) հայազգի Թեոդոր Բուբանդան է, որը նաև ռումինական առաջին երաժշտական բառարանի հեղինակն է և ազգային էթնոերաժշտագիտության հիմնադիրներից։ 20-րդ դարի նշանավոր կոմպոզիտորներից են Մաթեյ Սոկորը և Միհայիլ Ժորան։ 19-րդ դարի 2-րդ կեսի հայտնի ջութակահարներ էին Արտաշես և Հովհաննես Պլղլյան եղբայրները։ Կատարող արվեստում ավելի ուշ ճանաչվել են ջութակահար Կարպիս Ավագյանը, Վարուժան Կոգիկյանը, երգիչներ Արաքս Սվաճյանը, Կարպիս Զոբյանը, Դավիթ Հովհաննիսյանը, Շաքե Շիշմանյանը, Մագլեն էքմեքչյանը, էդուարդ Թումաճանյանը և ուրիշներ։ Ժամանակակից երաժշտության հայտնի դեմքերից են Աիդա Կարուգարյանուն, Հարրի Դավիղյանը։ Երաժշտագիտական աշխատություններ են գրել Միսիր Նիկոլաեն, Չոմակ էմանուիլը և ուրիշներ։
Կատեգորիա:Ռումինահայ երաժշտություն
Վագոնիկ
Վագոնիկ, փոքր տարողության (0,5— 6,3) տրանսպորտի միջոց՝ նեղաղուր երկաթուղային ուղեգծերով բեռներ տեղափոխելու համար։ Վագոնիկը կիրառում են քարհանքերում, հանքահորերում, գործարաններում և շինհրապարակներում՝։ Փոքր բեռնաշրջանառության և փոխադրման համեմատաբար փոքր հեռավորությունների (որպես կանոն 0,5-2 կմ) դեպքում։
Կատեգորիա:Փոխադրամիջոցներ Կատեգորիա:Հանքային գործ
Մալինովկա (ավան, Վոլոդարսկի շրջան)
Մալինովկա (Малинівка), ավան Ուկրաինայի Դոնեցկի մարզի Վոլոդարսկիում։
2001 թվականի տվյալներով Մալինովկա ավանում բնակվում էր 1 093 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլոդարսկի շրջանի բնակավայրեր Կատեգորիա:Ուկրաինայի ավաններ
Սասնա Ծռեր կամավորական ջոկատ
«Սասնա Ծռեր» կամավորական ջոկատ։ Կազմավորվել է 1991 թվականին՝ առանձնանալով «Սասունցի Դավիթ» կամավորական ջոկատից։ 1990-1994 թվականներին ջոկատը կամ առանձին ազատամարտիկներ մասնակցել են Հայաստանի Արարատի (Երասխ), Նոյեմբերյանի (Ոսկեպար), Ճամբարակի, Իջևանի (Կիրանց) և Արցախի Հանրապետության Մարտակերտի (Կիչան, Սրխավենդ, Մարտակերտ), Ասկերանի (Խոջալու), Շուշիի, Քաշաթաղի շրջանների ինքնապաշտպանական և ազատագրական մարտերին։
Կատեգորիա:Արցախյան պատերազմի հայկական ջոկատներ
Հան Սոն Հուա
Հան Սո Հուա, հարավկորեացի երգչուհի և դերասանուհի։ Նա նախկինում եղել է Հարավային Կորեայի աղջիկների խմբի՝ Սիքրեթի անդամ։ Նա իր հեռուստատեսային դեբյուտը կատարել է 2004 թվականին, երբ դարձավ SBS-ի Superstar Survival-ի ֆինալիստ, և 2009 թվականին, նա ունեցավ իր հերթական դերը, որի անունը «Անպարտելի երիտասարդություն» դորամայում։ Իսկ ինչ վերաբերվում էր երգին նա միշտ ներգրավվում էր և դեբյուտ արեց 2010 թվականի դորամա «Ավելի հմայիչ օրվա ընթացքում»-ով։ Նա միշտ խաղում էր մի քանի դորամաներում՝ «Էյդի գենիուս Լի Թե Բեկ», «Աստծո նվեր-14 օրեր», «Ոչ մի ժամադրություն, միայն ամուսնություն»։
Վաղ կյանքը
Հան Սոնը ծնվել է 1990 թվականի հոկտեմբերի 6-ին, Հարավային Կորեայի Բուսան քաղաքում։ Նա ունի մի փոքր քույր և մեկ փոքր եղբայր (Հան Սոնգ Վուն Victon խմբից)։ Սոն Հուան ծնվել է այն ժամանակ, երբ նրա մայրը երիտասարդ էր՝ 20 տարեկան ։ Ամենամեծ երեխան հոգ էր տանում իր կրտսեր եղբայրների մասին՝ կերակրելով և ուսուցանելով նրանց, այն ժամանակ, երբ նրանց ծնողներն աշխատում էին։ Ասիական ֆինանսական ճգնաժամի ընթացքում, 1998 թվականին Սոն Հուայի ընտանիքը պայքարի ժամանակ հասկացավ, որ գեղանկարիչ դառնալու երազանքը դեռ շատ հեռվում է ։
Իր երիտասարդ Ժամանակվանից, նա հետաքրքրված էր արվեստով և միշտ երազել է դառնալ արվեստագետ։ Նա մի շարք տարրական դպրոցներում դասավանդել է արվեստի ծրագրեր և հաջողվել է մի շարք մրցանակներ ստանալ արվեստի տարբեր բնագավառներում։ Այնուհետև Բոայի ելույթներից մի քանիսը հեռուստացույցով տեսնելուց հետո, նա իրականացրեց իր երազանքը և սկսեց զբաղվել երգով և պարով ։
2004 - 2008. Կարիերայի սկիզբն ու պայքար
Նա վերադարձավ և դարձավ սովորական ավագ դպրոցի ուսանող ։ Այնուամեայնիվ շատ բան փոխվեց, քանի որ Սոն Հուայի դասընկերները ուրիշ ձևով էին նայում նրան։ Կեղծ լուրերի պատճառով, նրանք կարծում էին որ նա JYP դասընթացավար է։ Սոն Հուան խոստովանել է, որ վախենում է մարդկանցից՝ խանդոտ աստղերի պատճառով։ Ուսուցիչ Սունգ Յոնղոն, դպրոցի երգչախմբի պատասխանատուն, օգնում է Սոն Հուային, հնարավորություն տալով մասնակցելու մրցույթներին։ Ապա նա ընդունվել է Բեքջե մշակույթի քոլեջ ։ Մի քանի օր անց, քոլեջի դռների բացման ժամանակ, նա զանգ է ստանում մի գործակալից, ով աշխատում էր TS Entertainment-ում որպես դասընթացավար, և տեսել էր Superstar Survival-ում Սոն Հուայի մասնակցությունը։
2009 - 2013. Գաղտնիք, Անպարտելի երիտասարդություն,գործող դեբյուտ և աճող համբավ
Secret-ն իր դեբյուտն արեց "I Want You Back" երգով, 2009 թվականի հոկտեմբերին ։ 2010 թվականի ապրիլին, Secret-ը թողարկեց իր առաջին մինի ալբոմը, որի անունը Secret Time էր։ Այդ ալբոմի մեջ կար "Magic" սինգլը, որի Հարավային Կորեայում եղավ շատ բեկումնային երգ։ Նույն տարում, Սոն Հուան իր դեբյուտը արեց «Ավելի հմայիչ օրվա ընթացքում»-ում։ 2012 թվականին, տարվա և SBS Gayo Daejeon շոուի համար, SBS-ը ստեղծել չորս այլ Սուպերխումբ ։ Մի երկրպագու քվեարկեց Սոն Հուայի Mystic White խմբին, աշխատում էր պրոդյուսեր Կիմ Դո Հունի հետ, ով ստեղծեց «Ջրահարս արքայադուստր» երգը, որի շահույթով բարեգործություն արեց ։
2014 - ներկա. Գործելակերպի ոճ
2014 թվականին Հանն ունեցավ իր առաջին գլխավոր դերը MBS-ի Rosy Lovers դորամայում, որտեղ խաղում էր դերասան Լի Ջանգ Վուի հետ ։ CNN International-ը Seoul-ում Սոն Հուա-ին դասել է, որպես ինը բարձրաստիճան «It» աստղերի շարքին, կորեական զվարճանքի մեջ, անվանելով նրան, որպես «բազմաֆունկցիոնալ» արտիստ ։ Նույն տարում, նրա խաղացած tvN-ի դորամա «Ամուսնությունը մահ չէ»-ում Կանգ Սե Աի դերի համար, նա արժանացել է «Լավագույն երիտասարդ արտիստ» մրցանակին Սեուլի 16-րդ միջազգային երիտասարդական կինոփառատոնի ժամանակ։ Նա նաև արժանացավ երկու անգամ լավագույն նոր դերասանուհի մրցանակներին MBS-ի և SBS-ի դրամա մրցանակին Rosy Lovers և «Աստծո նվեր-14 օրեր» դորամաներում խաղալու համար։
Այն հրատարակվել է սեպտեմբերի 26-ին, 2016 թվականին։ Սոն Հուանչին փոխում է իր պայմանագիրը TS Entertainment-ի հետ և նա պաշտոնապես կմասնակցի հոկտեմբերին։ 2016 թվականի հոկտեմբերի 14-ին Սոն Հուան միացավ Հուայի Եղբայրներին, որպես դերասանուհի։ 2017 թվականին Սոն Հուան սկսում է խաղալ KBS-ի դորամա «Դպրոց 2017»-ում ։
Երաժշտական ոճը և ազդեցություն
Սոն Հուան ասել է, որ իր մանկության տարիներին իր վրա ազդել են փոփ և R&B ոճի խմբերը, ինչպիսիք են Fin.K.L, S.E.S. և Shinhwa խմբերը։ Սոն Հուայի վրա հիմնականում ազդել է ԲոԱն, որը նրա այդլներից էր։
Նկարներ
Կորայի «Սպիտակ թուղթը» կամ «Բեկջին» զետեղված են «Անպարտելի երիտասարդություն» դորամայի մեջ, որն հանդիսանում է Սոն Հուայի անգլերենի համարժեք «dumb blonde» անունը։ Նա մեծ դեր է խաղացել «Անպարտելի երիտասարդություն» դորամայում, մեծ համբավ բերելով Secret խմբին։ Նա ցույց է տվել որ վառ շողացող աստղ է։
Հավատարմագիր և այլ գործողություններ
Բացի Secret-ում աշխատանքից, նա նաև աշխատում էր մոդելավորող և հաճախակի մասնակցում էր նման տիպի ցուցադրությունների։ 2010 թվականի նոյեմբերին, Սոն հուան արժանացել է լավագույն հարսանեկան զգեստի այդլի մրցանակի, որն ազդել է MBS-ի դուետի վրա, որը զբաղեցրել է դեկտեմբերին 21-րդ տեղը։ 2010 թվականի դեկտեմբերի 28-ին Սոն Հուան հանդես եկավ ամենօրյա սիթքոմ «Իմ ամբողջ սերը»-ում, և խաղացել է Գեյնի հին դպրոցի ընկերոջ դերը։
2015 թվականի փետրվարին Սոն Հուան գործարք կնքեց St Scott London բրենդային ընկերության հետ որպես գարուն\ամառ հավաքածուի բացառիկ մոդել։ 2015 թվականի փետրվարին, հայտարարվել է, որ Հան Սոն Հուան Super Junior-ի և Չոի Սի Ուոնի հետ, կմասնակցեն 11-րդ Ջեքսոն միջազգային երաժշտական կինոփառատոնին (JIMFF)։
Secret-ի հետ միասին եղել է տարբեր ընկերությունների արտադրանքը ներկայացնող մոդել, որոնցից են Grand Mer, Nike,[ Nene Chicken, Good Day Soju, Parkga և ուրիշ ընկերություններ։ Ջոն Հյո Սոնգի, Կիմ Հիմ Չանի, և Բանգ Յոնգ Գուկի հետ, 2011 թվականի սեպտեմբերին Սուն Հուան ընտրվել է KELLAN սպորտային հագուստի 11/12 ձմեռային հավաքածուի մոդել։
Ծանոթագրություններ
Կատեգորիա:Հարավկորեացի երգչուհիներ Կատեգորիա:Հարավկորեացի դերասանուհիներ Կատեգորիա:Հարավկորեացի հեռուստատեսային դերասանուհիներ
Լիանսա
Լիանսա ( Llansá) մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալիտ Էմպորդա շրջանում։ Տարածքը կազմում է 27․98 կմ2, բնակչությունը՝ 5214 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Մայիսիկ Ալեքսանյան
Մայիսիկ Ալեքսանյան (մարտի 26, 1972, Խանձաձոր, Հադրութի շրջան - դեկտեմբերի 22, 1993, Բոյուք Բահմանլու), հայ ազատամարտիկ, Արցախյան ազատամարտի մասնակից։
Կենսագրություն
Մայիսիկ Ալեքսանյանը ծնվել է 1972 թ. մարտի 26-ին Հադրութի շրջանի Խանձաձոր գյուղում։ Ավարտել է տեղի ութամյա դպրոցը, այնուհետև սովորել Երևանի ավտոուսումնարանում։ Ավարտելուց հետո աշխատել է որպես վարորդ։
Ծանոթագրություններ
Կատեգորիա:Հայ ազատամարտիկներ Կատեգորիա:Մարտի 26 ծնունդներ Կատեգորիա:1972 ծնունդներ Կատեգորիա:Դեկտեմբերի 22 մահեր Կատեգորիա:1993 մահեր Կատեգորիա:Բոյուք Բահմանլու գյուղում մահացածներ
Մակեդոնովկա (գյուղ, Վոլոդարսկի շրջան)
Մակեդոնովկա (Македонівка), գյուղ Ուկրաինայի Դոնեցկի մարզի Վոլոդարսկիում։
2001 թվականի տվյալներով Մակեդոնովկա գյուղում բնակվում էր 817 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլոդարսկի շրջանի բնակավայրեր Կատեգորիա:Ուկրաինայի գյուղեր
Լենինը Սմոլնիում (նկար)
«Լենինը Սմոլնիում» (Ленин в Смольном), ռուս նկարիչ, արվեստագետ, «Կերպարվեստի զարգացման եվրոպական միության» անդամ Իսաակ Բրոդսկու նկարներից։ Այս ստեղծագործությունը, որտեղ պատկերված է Վլադիմիր Իլյիչ Լենինը Սմոլնիում աշխատելիս, հեղինակը վրձնել է 1930 թվականին։ Յուղաներկով կտավի չափերն են՝ 190 × 287 սմ։ Այսօր «Լենինը Սմոլնիում» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։
Պատմություն
«Լենինը Սմոլնիում» ստեղծագործությունը վրձնելիս Իսաակ Բրոդսկին ընտրել է կոնկրետ ժամանակահատված և կահավորություն, որով առավել համոզիչ է դարձնում կտավը, ավելին, այն համարվում է գրեթե փաստագրական աշխատանք։ Նկարում հեղինակը հաշվի է առել բոլոր մանրուքները, անգամ մանր դետալները։ Բրոդսկին նախքան վրձնելը մանրակրկիտ նախագծել է նկարի ձևն ու բովանդակությունը։
Նախքան այս կտավը ստեղծելը Իսաակ Բրոդսկին արդեն ուներ Լենինին նկարելու աշխատանքային մեծ փորձ. այդ նկարներից են՝ Վերոնշյալ և այլ բազմաթիվ նկարների շնորհիվ Բրոդսկին դարձավ երիտասարդ ԽՍՀՄ-ի արվեստի առաջավոր վարպետներից մեկը։
Սյուժե
Այս նոր նկարում հեղինակն իր առջև խնդիր է դնում, որ ոչ միայն Լենինի նմանությունը լինի առաջնային, այլև դիտողը զգա Առաջնորդի բնավորության գծերը ամենօրյա լարված աշխատանքի ժամանակ։ Ֆիգուրը նկարված է գրեթե բնօրինակ չափերով, որի շնորհիվ դիտողին հնարավորություն է տրվում տեսնել ինքն իրեն Առաջնորդի կողքին։ Մանրամասն և հավաստիորեն նկարված է Լենինի աշխատասենյակը։ Նրա համեստ, գրեթե ասկետիկ կահավորումը ցույց է տալիս, որ Լենինը պատասխանատու է միայն իր մեծածավալ և պատասխանատու գործունեության համար, այլ ոչ շքեղ սենյակ ունենալու տենչով։
«Լենինը Սմոլնիում» ստեղծագործության մեջ կոլորիտը զուսպ է, որում գերակշռում է դեղնակարմիր երանգավորումը. այս ամենը նկարը դարձնում են առավել իրական։ Նկարի դետալների, ինտերիերի և Լենինի կոստյումի մանրակրկիտությունը օգնում են մեծացնել նկարի հավաստիությունն ու ընդգծել պահի պատմական նշանակությունը։ Նկարը ստեղծվել է Վլադիմիր Ուլյանովի մահից վեց տարի անց և համարվել է համաշխարհային պրոլետարիատի ղեկավարի վառ պատկերներից մեկը ։
Նկարն ավարտելուց հետո դարձավ հեղափոխական գործչի ամենահայտնի կտավներից մեկն աշխարհում։ «Լենինը Սմոլնիում» ստեղծագործությունը բազմաթիվ անգամներ ցուցադրության ներկայացվեց նկարչական խոշոր ցուցահանդեսների ժամանակ։ Նկարը գունավոր արտատպվեց բազմաքանակ տիրաժներով, որպես գունավոր վերարտադրանկար։ Նկարի հեղինակ Իսաակ Բրոդսկին կատարեց այս կտավի մի քանի հեղինակային կրկնություններ, որոնք աննշան կերպով են տարբերվում մայր նկարից ։
Ծանոթագրություններ
Կատեգորիա:1930 նկարներ Կատեգորիա:Իսաակ Բրոդսկու նկարներ Կատեգորիա:Տրետյակովյան պատկերասրահի նկարներ Կատեգորիա:Ռուսաստանի արվեստ
Հենզել Առաքելյան
Հենզել Միսակի Առաքելյան, պատմաբան, լրագրող, պետական-հասարակական գործիչ։
Կենսագրություն
Ծնվել է 1946 թվականի նոյեմբերի 2-ին Սիսիանի շրջանի Բռնակոթ գյուղում։ Տեղում էլ ստացել է ﬕջնակարգ կրթություն։ Ավարտել է Երևանի պետական համալսարան ի պատմության ֆակուլտետը, ԽՄԿԿ կենտկոﬕն առընթեր Բաքվի կուսակցական քառամյա բարձրագույն դպրոցը։ Եղել է «Որոտան» թերթի գրական աշխատող, բաժնի վարիչ, խմբագրի տեղակալ։ ԽՍՀՄ և Հայաստանի ժուռնալիստների ﬕության անդամ է։ 1973 թվականին փոխադրվել է ՀԿԿ Սիսիանի շրջանային կոմիտե, աշխատել  պրոպագանդայի և  հետո՝  կազմակերպական բաժնի վարիչ, երկրորդ քարտուղար, 1988-1991 թվականներին՝ առաջին քարտուղար։
1990-1995 թվականներին եղել է ՀՀ գերագույն խորհրդի առաջին գումարման պատգամավոր ։ 1991 թվականին ՀՀ գերագույն խորհրդի կողﬕց ընտրվել է լրատվության  հարցերի  մշտական հանձնաժողովի անդամ։ 1992 թվականին նշանակվել է Սիսիանի պոլիտեխնիկուﬕ, 1993 թվականին՝ իր նախաձեռնությամբ ստեղծված պետական քոլեջի տնօրեն, ուր աշխատել է ﬕնչև 2014 թվականը։
Շրջկոﬕ առաջին քարտուղար աշխատած տարիներ
Հենզել Առաքելյանը շրջկոﬕ առաջին քարտուղար է աշխատել անցումային շրջանում՝ 1988-1991 թվականներին (պատերազմ, շրջափակում, փախստականներ․․․)։ Չնայած դրան՝ Սիսիանում թե՛ տնտեսական, և թե՛ սոցիալ-մշակութային ոլորտներում տեսանելի աշխատանքներ են կատարվել ։
Հենզել Առաքելյանի նախաձեռնությամբ ստեղծվել է Սիսիանի պատմության թանգարանը։ Թանգարանի բակում կանգնեցվել է պատմաբան Նիկողայոս Ադոնցի արձանը։
Բարեկարգվել է Սիսիան քաղաքի Սուրբ Գրիգոր եկեղեցու շրջակայքը, կանգնեցվել են 2 կաթողիկոսների՝ Սիսիան այցելությունը խորհրդանշող հուշակոթողը, երկրաշարժի զոհերի հիշատակը հավերժացնող հուշարձանը, թուրքերի դեմ սիսիանցիների հերոսական ինքնապաշտպանության 70-ամյակին նվիրված բարձրաքանդակը, վերանորոգվել են Բռնակոթի, Անգեղակոթի եկեղեցիները, սկսվել են Որոտնավանքի նորոգման աշխատանքները, տեղադրվել է եղեռնի զոհերի հիշատակը հավերժացնող խաչ-տապանաքարը։ Այդ տարիներին ավարտվել է Երևանյան զբոսայգու շինարարությունը՝ դառնալով սիսիանցիների սիրված զբոսավայրը։